PATVIRTINTA

Jonavos r. Užusalių-mokyklos-daugiafunkcio

centro direktoriaus

 įsakymu Nr. V-

**JONAVOS R. UŽUSALIŲ MOKYKLOS-DAUGIAFUNKCIO CENTRO**

**2022 METŲ VEIKLOS PLANAS**

**I SKYRIUS**

**BENDROSIOS NUOSTATOS**

1. Jonavos r. Užusalių mokyklos-daugiafunkcio centro (toliau – Mokykla) 2022 metų veiklos

planą (toliau – Veiklos planas) parengė darbo grupė, sudaryta Mokyklos direktoriaus 2021 m. lapkričio 22 d. įsakymu Nr. V-80.

1. Veiklos planas parengtas vadovaujantis Lietuvos švietimo įstatymo nuostatomis,

Bendrosiomis programomis, Mokyklos 2021–2023 metų strateginiu veiklos planu, veiklos kokybės įsivertinimo rezultatais, veiklos ataskaitomis, išvadomis.

1. 2022 metų mokytojų tarybos posėdžių planas pateiktas 1 priede, 2022 metų mokyklos renginių planas - 2 priede.
2. Kiti planai, patvirtinti Mokyklos direktoriaus įsakymais, parengti 2021-2022 mokslo metams:

4.1. Pedagoginės veiklos 2021–2022 mokslo metais priežiūros planai;

4.2. Metodinės tarybos 2021–2022 mokslo metų veiklos planas;

4.3. Vaiko gerovės komisijos 2021–2022 mokslo metų veiklos planas;

4.4. Profesinio švietimo 2021–2022 mokslo metų veiklos planas;

4.5. Pailgintos dienos grupės 2021-2022 m. m. veiklos planas.

5. Ikimokyklinio ugdymo metodinės grupės veiklos planas rengiamas biudžetiniams metams.

**II SKYRIUS**

**MOKYKLOS PRISTATYMAS**

6. Filosofija. Mes tikime, kad asmenybė pati yra aktyvi, planuojanti ir kurianti, atsakanti už savo veiksmus, siekianti augti ir tobulėti (humanistinė pedagoginė filosofija). Visi individai gali realizuoti savo potencialias galimybes, svarbu tik paties asmens motyvai ir aplinkos sąlygos, todėl kuo tinkamesnės ugdymo(si) aplinkos (emocinė, kultūrinė, fizinė, ugdymo būdai) mokykloje, tuo daugiau potencialių savirealizacijos galimybių gali individas turėti.

7. Vizija. Tai įvairių gebėjimų turintiems mokiniams/vaikams skirta mokykla, kurios pedagogai, nuolat tobulindami profesinę kvalifikaciją, padeda ugdytiniams įgyti atsakingumo, mokėjimo mokytis, kūrybingumo, socialinių-emocinių kompetencijų.

8. Misija. Tai kokybišką ikimokyklinį, priešmokyklinį, pradinį ir pagrindinį ugdymą teikianti mokykla, kurios visi bendruomenės nariai puoselėja fiziškai ir emociškai saugią aplinką, kur atsižvelgiama į ugdytinių individualius gebėjimus ir poreikius, padedama įgyti mokymosi mokytis, kūrybiškumo, socialinės-emocinės, bendravimo ir bendradarbiavimo kompetencijų.

9. Vertybės:

9.1. Bendravimas ir bendradarbiavimas: siekiama bendrų tikslų mokantis ir dirbant, konstruktyviai sprendžiant problemas, gerbiama priešinga nuomonė, pažiūros ir įsitikinimai, kolegiškai padedama vieni kitiems, skatinama lyderystė.

9.2. Atsakomybė ir pareigingumas: sąžiningai atliekamos pareigos, mokomasi pagal savo galias, rūpinamasi savimi ir kitais.

9.3. Kūrybiškumas: bendruomenės narių saviraiška ir tobulėjimas, kūrybinis mąstymas sprendžiant problemas, mokantis ir dalyvaujant neformaliajame ugdyme.

9.4. Lankstumas: naujovių priėmimas ir tobulėjimas išlaikant tradicijas.

10. Prioritetas – mokinių/ugdytinių pasiekimų gerinimas.

11. 2020-2021 mokslo metais vykdytos programos:

11.1. ikimokyklinio ugdymo;

11.2. priešmokyklinio ugdymo;

11.3. pradinio ugdymo;

11.4. pagrindinio ugdymo

12. Klasių/grupių komplektų ir mokinių/vaikų skaičius:

12.1. 2020 m. rugsėjo 1 d.:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Ikimo-kyklinio ugdymo** | **Priešmo-kyklinio ugdymo** | **1 kl.** | **2 kl.** | **3 kl.** | **4 kl.** | **5 kl.** | **6 kl.** | **7 kl.** | **8 kl.** | **9 kl.** | **10 kl.** | **Iš viso**  |
| **Klasių/grupių skaičius**  | 3 | 1 | 1 | 1 | 1 | 1 | 1 | 1 | 1 | 1 | 1 | - | 13 |
| **Mokinių skaičius** | 44 | 9 | 14 | 12 | 10 | 13 | 9 | 10 | 9 | 12 | 11 | - | 153 |

12.2. 2021 m. rugsėjo mėn.:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Ikimo-kyklinio ugdymo** | **Priešmo-kyklinio ugdymo** | **1 kl.** | **2 kl.** | **3 kl.** | **4 kl.** | **5 kl.** | **6 kl.** | **7 kl.** | **8 kl.** | **9 kl.** | **10 kl.** | **Iš viso**  |
| **Klasių/grupių skaičius**  | 3 | 1 | 1 | 1 | 1 | 1 | 1 | 1 | 1 | 1 | 1 | 1 | 14 |
| **Mokinių skaičius** | 51 | 11 | 8 | 13 | 9 | 8 | 10 | 8 | 10 | 8 | 9 | 12 | 157 |

13. Specialiųjų poreikių turinčių mokinių skaičius:

13.1. 2020 m. rugsėjo mėn. – 47.

13.2. 2021 m. rugsėjo mėn. – 49.

14. metinių įvertinimų rezultatai:

14.1. 2019-2020 m. m.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **1 kl.** | **2 kl.** | **3 kl.** | **4 kl.** | **5 kl.** | **6 kl.** | **7 kl.** | **8 kl.** |
| **Pažanga (proc.)** | 100 | 100 | 100 | 100 | 100 | 100 | 100 | 100 |
| **Kokybė****(10-6 balai proc.)** | - | - | - | - | 44,44 | 42,86 | 50 | 33,33 |

14.2. 2020-2021 m.:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **1 kl.** | **2 kl.** | **3 kl.** | **4 kl.** | **5 kl.** | **6 kl.** | **7 kl.** | **8 kl.** | **9 kl.** |
| **Pažanga (proc.)** | 100 | 100 | 100 | 100 | 100 | 89 | 100 | 100 | 81,82 |
| **Kokybė****(10-6 balai proc.)** | - | - | - | - | 33,33 | 33,33 | 42 | 33,3 | 45,45 |

15. Neformalusis ugdymas:

15.1. 2020 m. rugsėjo 1 d. skirtos 4 valandos (6 būreliai), būrelius lankė 67 mokiniai.

15.2. 2021 m. rugsėjo 1 d. skirtos 8 valandos (8 būreliai), būrelius lankė 58 mokiniai.

**III SKYRIUS**

**2021 METŲ VEIKLOS ANALIZĖ**

16. Veiklos plano tikslų ir uždavinių įgyvendinimas. 2020-2021 mokslo metams buvo iškelti šie tikslai ir uždaviniai:

1. TIKSLAS. Užtikrinti kiekvieno mokinio individualios pažangos stebėjimą ir augimą, siekiant gerų mokymosi rezultatų.

1 uždavinys. Sudaryti sąlygas kiekvienam mokiniui atlikti asmeninės pažangos ir mokymosi vertinimą ir įsivertinimą.

2 uždavinys. Tobulinti pamokos planavimą, užtikrinant tikslingą mokymosi aplinką, aktyvių mokymosi metodų taikymą.

2. TIKSLAS. Puoselėti pilietišką, kūrybišką, sveikai ir saugiai gyvenančią bendruomenę.

1 uždavinys. Pagarbos tautos papročiams, kultūrai ir tradicijoms ugdymas, stiprinant mokyklos įvaizdžio kūrimą.

2 uždavinys. Toliau tęsti ir plėtoti bendravimo ir bendradarbiavimo kultūrą.

Siekiant sudaryti sąlygas kiekvienam mokiniui atlikti asmeninės pažangos ir mokymosi vertinimą ir įsivertinimą, 2020 m. sausio 20 d. Mokytojai stebėjo seminarą „Reflectus sistemos naudojimosi techninės galimybės“. 2021 m. balandžio 9 d. įsakymu Nr. V-11 sudaryta darbo grupė mokinių pažangos vertinimo tvarkos aprašo pakeitimams parengti. 2021 m. birželio 26 d. įsakymu Nr. V-32 patvirtintas mokinių pažangos ir pasiekimų vertinimo tvarkos aprašas. 2021 m. birželio mėn. lektorius Gečius nuotoliniu būdu visiems mokytojams pristatė Google Sheets įrankį individualios mokinio pažangos fiksavimui - Excel lenteles. Mokyklos svetainėje paskelbtas mokinių pasiekimų ir pažangos vertinimo tvarkos aprašas. Nuo 2021 m. rugsėjo mėn. mokinio individuali pažanga fiksuojama Google Sheets įrankiu. Klasių auklėtojos apmokė mokinius, kaip juo naudotis. Nuo 2021 m. rugsėjo mėn. kas mėnesį mokiniai įsivertina savo individualią pažangą, yra numatę savo tikslus, jų siekimo būdus, rezultatus. Biologijos, chemijos ir gamtos ir žmogaus dalykuose sukurta „Mokinio savęs įsivertinimo lentelė“, kurioje mokiniai fiksuoja kontrolinių ir savarankiškų darbų įvertinimus ir seka savo pažangą. Stebėtose pamokose 5-6 klasėse matematikos ir lietuvių kalbos mokytojos tikslingai taiko įsivertinimo būdus: atlieka apibendrinamąsias užduotis, kurias pasitikrina žodžiu arba interaktyvioje lentoje.

2021 m. lapkričio 19 d. atliktas 5-10 klasių mokinių tyrimas apie jų mokymąsi grįžus į kontaktinį mokymąsi. Tyrimo rezultatai pristatyti visuotiniame tėvų susirinkime 2021 m. lapkričio 25 d. Mokinių nuomone, tie mokiniai, kurie sulaukia mokytojų pagyrimų, jiems sekasi mokytis geriau. Kurie mokiniai teigia sukaukiantys nepakankamai dėmesio pamokose, jiems sekasi mokytis taip, kaip ir nuotoliniu būdu. Tiems mokiniams, kuriems mokytojo pagalba nėra svarbi, jiems mokytis sunkiau. Tiems mokiniams, kuriems svarbu ištaisyti klaidas, mokytis sekasi geriau negu nuotoliniu būdu. 61 proc. mokinių nerimo kelia tai, kad pamiršo, ką mokėsi pernai, kontroliniai darbai, daug namų darbų. Net 33 proc. mokinių teigia nežinantys, ką daryti, jei nesiseka mokytis. Daugiau kaip pusė mokinių mano, kad kartais nepasitiki savo jėgomis mokydamiesi. 50 proc. mokinių nurodė, kad jiems šiemet žymiai lengviau ir lengviau mokytis nei pernai, 30 proc. – žymiai sunkiau ir sunkiau nei pernai.

 El. dienyno 2021 m. gruodžio 10 d. duomenimis, statistiškai reikšmingi teigiami pokyčiai lyginant su 2020-2021 m. m. metiniais pasiekimais, yra 1 10 kl. mokinio teigiamas pokytis (pažymių vidurkis didesnis 1,5 balo nei pernai) ir neigiami pokyčiai 10 kl. 2 mokinių (pažymių vidurkis mažesnis apie 1 balą negu pernai). Beveik visų mokinių pažymių vidurkiai nėra statistiškai reikšmingi (skirtumas mažesnis arba didesnis iki 1 balo). Todėl galima teigti, kad mokymosi pokyčių nepastebima.

Tobulinant pamokos planavimą, užtikrinant tikslingą mokymosi aplinką, aktyvių mokymosi metodų taikymą, organizuota metodinė diena mokykloje ,,Mokinių aktyvinimo įrankiai, kuriuos galima panaudoti nuotoliniame ugdyme,“ (2021-02-17, mokytojos Aušra Kuzmickienė, Lina Trilikauskienė). 2021 m. lapkričio – gruodžio mėn. Nuo 2021 m. nuo vasario mėn. mokykloje socialinė pedagogė Olga Nikitina, psichologė Eglė Bartašiūtė teikė pedagoginę pagalbą mokiniams. Mokiniai gyvenantys atskirtį patiriančiose šeimose karantino metu lankė mokyklą. Mokiniams informacinių technologijų kabinete buvo sudarytos sąlygos prisijungti prie pamokų, atlikti namų darbus.

Karantino metu socialinė pedagogė Olga Nikitina lankėsi namuose pas mokinius, kuriems buvo sunku prisijungti prie Zoom platformos, Classroom programos, atlikti namų darbus naudojant Office programėles. 29 1-4 klasių mokiniams 2021 m. lapkričio – gruodžio mėn. teiktos lietuvių ir matematikos pamokų konsultacijos mokiniams, turintiems mokymosi spragų. Dauguma mokinių pasiekė geresnių rezultatų.

Mokiniai ir mokytojai aktyviai naudojo nuotoliniam mokymuisi ir mokymui mokykloje e. mokomosios priemones: EDUKA, EMA, CLASSROOM, ZOOM. 1-4 klasėse vedami technologinės kūrybos ir informatikos programos užsiėmimai ,,Matematikos ekspertas“, ,,Vedliai“. Mokytojai nuolat dalinasi pedagogine patirtimi, padedant kolegoms nuotolinio ugdymo metu.

Visos klasės aprūpintos kameromis, kolonėlėmis (prireikus vyksta hibridinis mokymas). Nuotoliniam mokymui mokiniai aprūpinti planšetiniais kompiuteriais. Mokytojai dalykininkai naudoja - grafines planšetes.

Organizuotos integruotos pamokos, ugdymo veiklos, renginiai:

* 1-4 kl. piešinių paroda ,,Mano svajonių profesija“ (2021 gegužės mėn.)
* Gamtos pažinimo diena ( 2021-06-09) supažindinimas su girininko profesija.
* Integruota kultūrinė-pažintinė veikla: cirko edukacija su kultūrine programa ( 2021-11-11 ir 2021-11-16) supažindinimas su cirko artisto profesija.
* Gamtos pažinimo diena ( 2021-06-09) supažindinimas su girininko profesija.
* Integruota kultūrinė-pažintinė veikla: cirko edukacija su kultūrine programa ( 2021-11-11 ir 2021-11-16) supažindinimas su cirko artisto profesija.
* 2021-11-11 5-10 klasių mokiniai dalyvavo susitikime su Vilniaus pasienio rinktinės bendruomenės  pareigūnu apie nusikalstamumo prevenciją, pasieniečio profesiją.
* 2021-11-25 organizuota STEAM diena ,,Eko automobilis,, mokykloje (mokytojos Aušra Kuzmickienė, Ramunė Knatienė).
* Organizuota Kultūros paso paslaugų nuotolinė pamoka ,,Aukso pjūvis arba grožis skaičiuose“ (7/8 kl, 2021-06-08).
* Dalyvavimas Swedbank nuotolinėje pamokoje ,,Mokonomika,, (5-10 kl. 2021 – 01 – 21).
* Nuotolinis pilietiškumo ugdymo integruotas projektas ,, Jonavos pažinimas ir tyrinėjimas". Viktorina ,, Ką žinai apie Jonavą?" (2021-06-09-11).
* Edukacija elektromobiliu – ,,Kunigaikščių medžioklės Birštono dvaro takais,, (8/10 kl. 2021-09-23)
* Kalbų dienai skirtas renginys ,,Aš pažinau karalių tavyje“, skirtas poeto V. Mačernio 100-mečiui. (2021-04).
* Integruota lietuvių kalbos -technologijų pamoka ,,Iš lobynų skrynios“ (5-9 kl, 2021 – 01).
* Integruota anglų-lietuvių kalbos pamoka ,,Parts of speech“ (Kalbų dalys) (9 kl. 2021-02-24, Zoom). Integruota fizinio ugdymo ir anglų kalbos pamoka. Viso kūno treniruotė. (2021-11-09, Zoom). Integruota anglų-lietuvių kalbos pamoka,, ,,What are surnames from? (Pavardžių atsiardymas ir jų reikšmė) (6 kl. 2021-03-24, Zoom).
* Tarptautinės anglų kalbos olimpiados „Kings 2021“ kvalifikacinis pavasario turas (2021-03).
* Respublikinio anglų kalbos edukacinio konkurso „Olimpis2019 pavasario sesija (2021-03-01-30d.). Kalbų kengūra (21-03-08/10).
* Tarptautinis 3–4 klasių mokinių integruotas anglų kalbos bei dailės ir technologijų kūrybinių darbų virtualus konkursas „Mano augintinis“ (My pet) (2021-04-04).
* Jonavos rajono bendrojo lavinimo mokyklų 6–7 klasių mokinių integruotas choreografijos ir muzikos projektas „Ekspromtas-2021“ (2021-05-05).
* Jonavos rajono bendro ugdymo mokyklų 5 klasių mokinių anglų kalbos viktorina ,,Kalėdų stebuklas” (2021-12-08).
* Jubiliejinės Laisvės gynėjų dienos minėjimas (ZOOM 2021-01-13).
* Nuotolinis Nepriklausomybės atkūrimo dienos paminėjimas. Viktorinos ,,Viskas apie Kovo 11-ąją" sukūrimas (Zoom, 2021-03-10).
* Mokyklai bendradarbiaujant su Užusalių vaikų dienos centru „Pagalbos žiburys“, 45 3-8 klasių mokiniai dalyvavo vaikų vasaros poilsio stovykloje.
* Bendradarbiaujant su Lietuvos Kauno krašto skautų organizacijomis, įgyvendintas vaikų vasaros poilsio užimtumo socializacijos projektas „Aplink pasaulį per 8 dienas“, kuriame dalyvavo 15 1-9 klasių mokiniai.

2021 m. gruodžio mėn. atliktas 8-10 kl. mokinių tyrimas ,,Tolesnis mokymosi pasirinkimas“, kurio duomenys bus panaudoti organizuojant išvykas į profesines mokyklas 2022 m.

2021 m. lapkričio 19 d. atliktas 5-10 klasių mokinių tyrimo duomenimis, 59 proc. mokinių teigia,

kad jiems patinka, skatina susidomėjimą darbas grupėse, 51 proc. mokinių patinka pamokose atlikti eksperimentus, bandymus. Tik 14 proc. mokinių nurodė, kad jiems patinka užduotys, skatinančios problemų sprendimą, ieškoti informacijos problemoms spręsti, 27 proc. – kūrybinės užduotys. 43 proc. mokinių patinka pamokose naudoti IT programas.

Ugdant emocinį socialinį mokinių intelektą, įgyvendinamos prevencinės programos: programas

„Laikas kartu“ PUG, 1-4 kl., Paauglystės kryžkelės“ 5-10 kl., „Zipio draugai“ ikimokyklinio ugdymo grupėse. Vadovaujantis Jonavos r. Užusalių mokyklos-daugiafunkcio centro 2020-2021 m. m. veiklos plano strategine kryptimi “Palankios ugdymosi aplinkos kūrimas“, nuo 2021 m. vasario mėnesio iki 2021 m. birželio mėn. mokykloje buvo įgyvendinama prevencinė VEIK socialinio emocinio intelekto ugdymo programa. Programos užsiėmimuose dalyvavo 4 klasės mokiniai. Užsiėmimai vyko nuotoliniu būdu naudojant Zoom platformą. Užsiėmimų metu mokiniai mokėsi išsakyti savo emocijas, atpažinti kito žmogaus jausmus. Didelis dėmesys buvo skirtas bendravimo ir bendradarbiavimo įgūdžių lavinimui. Vaikai noriai dalyvavo užsiėmimuose. VEIK programos užsiėmimus organizavo socialinė pedagogė Olga Nikitina, psichologė Eglė Bartašiūtė.

 2021 m. lapkričio mėn. vyko akcija Tolerancijos miestas. Socialinė pedagogė, psichologė, etikos mokytoja 5-10 klasių mokiniams organizavo integruotas pamokas tolerancijos tema. Buvo diskutuojama, atliekamos praktinės užduotis, gaminami plakatai, vykdomos užduotis grupėse. Informacinių technologijų kabinete pradinių klasių mokiniai sprendė Kahoot viktoriną Tolerancijos tema.

2021 m. gruodžio mėn. mokykloje vyko akcija prieš smurtą. 5-10 klasių mokiniai gamino plakatus, žiūrėjo prevencinius filmukus, žaidė komandos formavimo žaidimus. 3-4 klasės mokiniai sprendė Kahoot viktoriną „prieš smurtą“ tema.

2021-10-12 d. 1-4 klasių mokiniai dalyvavo psichologinės gerovės ir psichikos sveikatos stiprinimo programoje „Glostyk, myluok, atsipalaiduok“. Mokiniai su mokytojais vyko į Šiaulių jaunųjų gamtininkų centrą. Vaikai užsiėmimų metu dirbo individualiai ir komandose, kiekvienas mokinys užsiėmimo metu turėjo galimybę paliesti gyvūną. Vaikai ugdė gyvenimiškas vertybes: geranoriškumą, pakantumą, empatiją.

2021-12-07 d. 5-10 klasių mokiniai dalyvavo psichologinės gerovės ir psichikos sveikatos stiprinimo programoje „Dramos terapija: kaukės“. Edukacinė programa vyko visą dieną, lektorės bendravo su mokiniais, žaidė psichologinius, komandos formavimo žaidimus, reflektavo.

Mokyklos bendruomenėje pastebėjus smurtą ir/ar patyčias pildomas smurto ir patyčių žurnalas. Per 2021 m. buvo padaryti 1 įrašas.

2021 m. lapkričio mėnesį buvo atliktas 2-10 kl. mokinių savijautos tyrimas. Tyrime dalyvavo 78 mokiniai. Gauti rezultatai parodė, jog į mokyklą po nuotolinio mokymosi norėjo grįžti 64 proc. pradinių klasių mokinių ir tik 35 proc. vyresniųjų. Šiuo metu į mokyklą noriai eina 50 proc. 2-4 kl. mokinių ir tik trečdalis (33 proc.) 5-10 kl. mokinių. Tačiau net 88 proc. vyresniųjų mokinių savo klasėse jaučiasi gerai. Dažniausiai tiek 2-4 kl. tiek ir 5-10 kl. mokiniai nerimauja dėl nesėkmių ir bijo "susimauti".

2021 m. buvo atliktas 1 ir 5 klasių adaptacijos tyrimas. Naudota metodika “Namas”. Siekiant gauti anketinio pobūdžio atsakymus, atsakymo į klausimą rašymas keičiamas piešimu pagal nurodymus.

Socialinio emocinio ugdymo programa su meno terapija (5-10 kl., 2021-12-07). Psichologė Eglė Bartašiūtė tyrimo rezultatus pristatė Tėvų dienoje 2021-11-25. Pagal vyraujančius sunkumus 1 klasėje, nuo lapkričio 22 d. mokyklos psichologė veda savižinos ir klasės sutelktumo užsiėmimus. Gavus 5 kl. rezultatus, nuspręsta tęsti VEIK programą 5 kl. mokiniams.

2021 metais nuotolinio mokymosi metu buvo stebimas teigiamas mokyklos mikroklimatas,

nuo rugsėjo 1 d. mokiniams grįžus mokytis kontaktiniu būdu, atkreiptinas dėmesys į 5 klasės mokinių mikroklimato gerinimą.

Puoselėjant pilietišką, kūrybišką, sveikai ir saugiai gyvenančią bendruomenę, Užusalių centro kultūros centras organizavo 24 įvairius renginius seniūnijos bendruomenei.

Mokykla organizavo Europos judumo savaitę (2021-09-16/22 dienomis):

* integruotos fizinio ugdymo pamokos (visą savaitę)
* Visuomenės sveikatos priežiūros specialistės paskaita ,,Judėjimo nauda,, 2021-09-21,
* 5-10 klasių žygis po Užusalių kaimą (krioklys, Kalnėnų geležinkelio stotis) 2021-09-21.

Kūrybiškumas, pilietiškumas puoselėjamas ugdymo veiklose, renginiuose:

* projektas ,,Mokyklos eina“ (2020-2021 m. m.). Paskaita su V. Musvydaite–Vilčiauske (2021-10-06).
* tolerancijos diena ,,Tolerancijos miestas,“
* STEAM diena ,,Eko automobilis“
* Mokytojų dienos šventė.
* klasės formavimo užsiėmimai (5-10 kl.).

Toliau tęsiant ir plėtojant bendravimo ir bendradarbiavimo kultūrą, bendradarbiaujama su Jonavos rajono socialinių paslaugų centru, VDC „Pagalbos žiburys“: 2021 m. birželio, liepos mėn. 45 mokiniai dalyvavo vasaros poilsio stovyklose prie jūros, 2021 pavasarį mokyklos mokiniai dalyvavo Maisto banko akcijoje.

Bendradarbiaujama su Prancūzijos matematikos ,,Kengūros,“ atstovu Jean Christophe Deledicq (2021-11-26, mokytoja Aušra Kuzmickienė). Mokyklos skaitai dalyvavo Kaumo krašto Šventosios ir Pilies tuntų skautų stovykloje ,,Aplink pasaulį per 8 dienas,, (2021-07-04/11 dienomis), Kauno krašto skautų sezono uždarymo šventėje ,,Rodeo” Kriemalos pilkapyne (2021-09-18). 2021-10-12 7-10 kl. mokiniai dalyvavo pilietinėje akcijoje „Tvarkome su čempionais“: mokiniai dalyvavo treniruotėse su garsiais Lietuvos sportininkais ir rinko bei rūšiavo šiukšles prie Kauno Panemunės šilo.

Nuolat vykdomos sveikatos priežiūros specialistės integruotos pamokos 1-10 klasėse.

**IV SKYRIUS**

**2022 METŲ VEIKLOS PLANO RENGIMO PAGRINDIMAS**

17. 2021 metais atliktas 2.2.1. rodiklio „Mokymosi lūkesčiai ir mokinių skatinimas“ giluminis įsivertinimas:

17.1. įsivertinimo metu surastas stiprusis veiklos aspektas:

|  |  |  |
| --- | --- | --- |
| **Rodiklis** | **Raktinis žodis** | **Pagrindimas** |
| 2.2.1. „Mokymosi lūkesčiai ir mokinių skatinimas“ | „Mokymosi džiaugsmas“ | Apie 90 proc. mokytojų dažnai įvairiais būdais skatina mokinius taisyti savo klaidas ir iš jų mokytis.Apie 80 proc. mokinių teigia, kad pamokose dažniausiai jaučiasi gerai, iš mokytojų sulaukia pagalbos, paaiškinimų, padrąsinimų.Apie 85 proc. mokytojų skatina mokinius džiaugtis savo ir kitų darbais, pasiekimais bei pažanga, leidžiama bandyti ir klysti, rasti ir taisyti savo klaidas, iš jų mokytis. |

17.2. įsivertinimo metu surastas silpnasis veiklos aspektas:

|  |  |  |
| --- | --- | --- |
| **Rodiklis** | **Raktinis žodis** | **Pagrindimas** |
| 2.3.1. rodiklio „Mokymasis“ | „Konstruktyvus mokymasis“ | Apie 70 proc. mokinių sunku atlikti kūrybinius darbus, kai pačiam reikia išspręsti problemą, atrasti sprendimo būdą. |

18. 2022 m. m. tobulinti pasirinktas 2.3.1. rodiklio “Mokymasis” raktinis žodis Mokymosi konstruktyvumas”:

|  |  |  |  |
| --- | --- | --- | --- |
| **Raktinis žodis** | **Geros mokyklos koncepcija (Lietuvos Respublikos švietimo ir mokslo ministro 2015 m. gruodžio 21 d. įsakymas Nr. V-1308)** | **Mokyklos, įgyvendinančios bendrojo ugdymo programas, veiklos kokybės įsivertinimo metodika (Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267)** | **John Hattie „Matomas mokymasis. Mokytojo vadovas“, 2012** |
| Mokymosi konstrukty-vumas | Daug dėmesio skiriama mokymui(si) mokytis – rasti, atsirinkti, įprasminti žinojimą. | Mokiniai skatinami sieti išmoktus dalykus ir asmenines patirtis su nežinomaisdalykais kuriant prasmingus ryšius. Jie mokomi vizualizuoti ir paaiškinti savomąstymą, pademonstruoti įgūdžius, gebėjimus ir veiklos būdus. Nuolat grįžtantprie jau išmoktų dalykų, mokomasi sieti idėjas, suvokti, patikrinti ir perkonstruotisavo supratimą, mąstymą ar veiklos būdą. | Aktyvus mokinio įsitraukimas į mokymąsi (poveikio dydis 0,82).Informacijos užrašymas (poveikio dydis 0,59).Kartojimas ir įsiminimas (poveikio dydis 0,57).Užrašų peržiūra (poveikio dydis 0,49). |

**V SKYRIUS**

**MOKYKLOS 2022 METŲ TIKSLAI**

19. 2022 metų tikslai:

19.1. pagerinti ugdymo(si) kokybę, tobulinant mokinių mokėjimo mokytis kompetenciją;

19.2. kelti bendradarbiavimo kultūrą ir skatinti kolegialų mokymąsi.

**VI SKYRIUS**

**TIKSLŲ ĮGYVENDINIMO 2022 METAIS PROGRAMA**

20. Prioritetas - kokybiško ugdymo užtikrinimas.

21. Tikslų įgyvendinimo programa:

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Laukiami rezultatai** | **Įgyvendinimo laikotarpis** | **Atsakingi vykdytojai** | **Ištekliai** |
|  |
| 1. **Tikslas. Pagerinti ugdymo(si) kokybę, tobulinant mokinių mokėjimo mokytis kompetenciją.**
 |
| 1. 1. Konstruktyvus ugdymo(si) proceso organizavimas | 1.1.1. Mokinių individualių žinių, gebėjimų ir poreikių stebėjimas ir aptarimas  | Mokytojai sukaups praktinių žinių apie mokinių gebėjimų ir žinių lygį, individualiuosius poreikius, mokiniams kylančias problemas | rugsėjo mėn. | Mokytojai, metodinės grupės | Žmogiškieji ištekliai |
| 1.1.2. Mokytojų gerosios patirties panaudojimas padedant mokiniams įgyti konstruktyvaus mokymosi įgūdžių. | Mokytojai praktiškai taiko metodus ir priemones, padedančias mokiniams mokytis | sausio – gruodžio mėn.  | Mokytojai  | Žmogiškieji ištekliai |
| 1.1.3. Sisteminga mokiniųmokymosi pažangosstebėsena, analizė irpalyginimas, koregavimostrategijų numatymas | Ugdymo procesodiferencijavimo irindividualizavimotaikymas sistemingaiįsivertinamas irkoreguojamas | sausio – gruodžio mėn. | Metodinė taryba | Žmogiškieji ištekliai |
| 1.2. Efektyvios pagalbos teikimas kiekvienam mokiniui siekiant individualios pažangos | 1.2.1. Konsultacijų būdų ir metodų įvairinimas | Sudarytos sąlygos kiekvienam mokiniui gauti pagalbą jam priimtinu būdu  | sausio –gruodžio mėn. | Administracija, mokytojai | Atlyginimų fondo lėšos, žmogiškieji ištekliai |
| **2. Tikslas. Kelti bendradarbiavimo kultūrą ir skatinti kolegialų mokymąsi.** |
| 2.1. Mokytojų ir pagalbos mokiniui specialistų gerosios patirties sklaidos ir kolegialaus grįžtamojo ryšio stiprinimas | * 1. 1.

Organizuoti seminarą mokytojams mokinių mokėjimo mokytis kompetencijos ugdymo klausimais. | Mokytojai sukaups praktinių žinių apie mokėjimo mokytis kompetencijos ugdymą, mokiniams kylančias problemas | vasario mėn.  | Mokyklos direktorius, metodinė taryba | MK lėšos |
| 2.1.2. Organizuoti metodinę dieną „Konstruktyvaus mokymosi įgūdžių ugdymas“  | Mokytojai paregs metodinius pranešimus kolegoms. Pagerės mokytojų bendradarbiavimo kultūra ir vyks kolegialusis mokymasis | lapkričio mėn.  | Direktoriaus pavaduotojas ugdymui,metodinių grupių pirmininkai | Žmogiškieji ištekliai |
|  2.1.3. Kaupti virtualią biblioteką Google diske „Mokėjimo mokytis kompetencijos ugdymas“  | Visiems mokytojams prieinama, greitai surandama medžiaga savarankiškam kvalifikacijos kėlimui | sausio – gruodžio mėn.  | Direktoriaus pavaduotojas ugdymui,  | Žmogiškieji ištekliai |
|  2.1.4. Stebėti pamokas 1-4 ir 5-8, 10 klasėse ir aptarti su mokytojais  | Kiekvieno mokytojo stebima ir aptariama po 3-4 pamokas. Taikant mokėjimo mokytis kompetencijos ugdymo strategijas, pagerės ugdymo(si) kokybė ir mokiniai dažniau patirs mokymosi sėkmę. | vasario, kovo, spalio, lapkričio mėn. | Direktorius, direktoriaus pavaduotojas ugdymui | Žmogiškieji ištekliai |
|  | 2.1.5. Nuolat teikiama savitarpio pagalba ir kolegialaus grįžtamojo ryšio ugdomasis konsultavimas  | Pagerės mokytojų ir pagalbos mokiniui specialistų bendradarbiavimo kultūra ir mokinių ugdymo(si) kokybė | sausio– gruodžio mėn. | Mokytojai, pagalbos mokiniui specialistai | Žmogiškieji ištekliai |
| 2.2. Mokytojųįsivertinimotobulinimas | 2.2.1.Mokytojų įsivertinimo metodikos tobulinimas  | Patobulinta mokytojų įsivertinimo metodika | gegužės mėn. | Metodinė taryba | Žmogiškieji ištekliai |
| 2.2.3.Mokytojų įsivertinimo vykdymas  | Mokytojai sistemingai įsivertina savo veiklą ir parengia veiklos tobulinimosi planą | birželio mėn. | Mokytojai, administracija, metodinė taryba | Žmogiškieji ištekliai |

**VII SKYRIUS**

**2021 METŲ IKIMOKYKLINIO UGDYMO METODINĖS GRUPĖS VEIKLOS PLANO ĮGYVENDINIMAS**

**PIRMASIS SKIRSNIS**

**TIKSLO IR UŽDAVINIŲ ĮGYVENDINIMAS**

22. 2021 mokslo metams buvo iškeltas ikimokyklinio ugdymo veiklos tikslas – kiekvieno ugdytinio pasiekimų gerinimas. Tikslui uždaviniai įgyvendinti numatyti šie uždaviniai:

22.1. tobulinti vaikų saviraišką, kalbą, tyriminę veiklą, taikant aktyvinančius metodus;

22.2. bendradarbiaujant su vaikų tėvais, siekti bendrų veiklos tikslų ir pozityvių pokyčių.

Tobulinant vaikų saviraiškos, kalbos, tyriminės veiklos, taikant aktyvinančius metodus,darželio mokytojos kartu su logopedėmis parengė ir sėkmingai įgyvendino projektą „Mokomės kalbėti linksmai“. Projekto metu buvo panaudotos priemonės, sukuriančios jaukią ugdymosi aplinką, leidžiančią pasireikšti vaikų gebėjimams. Buvo pritaikyta daug inovatyvių ugdymosi priemonių, kurių dėka vaikai tobulino savo saviraišką, kalbą, tyriminę veiklą. 2021m. lapkričio mėnesį mokytoja Giedrė Černajienė surengė pasakų savaitę „Seku seku pasaką“. Naudojant interaktyviąją multimediją, vaikai lavino įvairias kompetencijas: pažinimo, komunikavimo, socialinę. Taikant šviesų ir spalvų efektus. vaikai buvo įtraukiami į įdomesnį ugdymo procesą. Vaikai lavino savo kalbinę raišką, bendravimą. 2021 m. gegužės mėnesį mokytoja Marina Švedčikovė surengė išvyką į Užusalių biblioteką, kurioje vaikai buvo supažindinti su įvairiomis knygelėmis, ten dirbančių žmonių profesijomis.

 Siekiant bendradarbiauti su vaikų tėvais, bendrų veiklos tikslų ir pozityvių pokyčių,su tėvais buvo organizuojami renginiai, sėkmingai įveikiami Covid-19 iššūkiai. Mokytoja Natalija Tarasevičė su vaikais ir tėveliais surengė kūrybinių darbų parodą „Antrą kartą gimę“, mokytoja Vanda Prakapavičienė - kūrybinių darbų parodą „Rudenėlis atkeliavo“. Vaikų šeimos nariai buvo aktyviai įtraukti į projektą „Velykiukas“, darbelių gaminimą parodai „Žiema, žiema bėk iš kiemo“, „Mano žalioji palangė“. „Pasitinkant Velykas“, ,,Kalėdinis kiemelis“.

**ANTRASIS SKIRSNIS**

**IKIMOKYKLINIO UGDYMO VEIKLOS SSGG**

|  |  |
| --- | --- |
| **STIPRYBĖS** | **SILPNYBĖS** |
| * Kuriama aplinka, skatinanti vaiką aktyviai žaisti, pažinti aplinkinį pasaulį.
* Aktyvus tėvus įsitraukimas į projektus ir renginius.
 | * Trūkstą erdvių vaikams, turintiems specialiųjų ugdymosi poreikių.
* Pedagogai dirba daugiau individualiai, vyrauja asmeninių tikslų siekimo tendencijos.
* Stinga sistemingo tėvų informavimo.
 |
| **GALIMYBĖS** | **GRĖSMĖS** |
| * Yra galimybės kelti pedagoginę kvalifikaciją.
* 2022 metų veiklos plane numatyti ikimokyklinio ugdymo mokytojų bendradarbiavimo priemones.
* Yra galimybės sukurti tėvų informavimo sistemą ir ją taikyti.
 | * Daugėjant vaikų, turinčių specialiųjų poreikių, gali stigti mokytojų padėjėjų, logopedo etatų.
 |

**VIII SKYRIUS**

**BAIGIAMOSIOS NUOSTATOS**

22. Veiklos plane numatytų uždavinių įgyvendinimo priemonės tikslinamos, detalizuojamos, papildomos sudarant kiekvieno mėnesio veiklos planus.

23. Veiklos plano įgyvendinimo priežiūrą vykdo Mokyklos direktorius, direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_

SUDERINTA

Mokytojų tarybos

2021 m. d.

posėdžio protokoliniu nutarimu

(protokolas Nr. 3V- )

SUDERINTA

Mokyklos tarybos

2021 m. d.

posėdžio protokoliniu nutarimu

(protokolas Nr. 2V- )

Jonavos r. Užusalių-mokyklos-daugiafunkcio centro 2022 metų veiklos plano

1 priedas

**2022 METŲ MOKYTOJŲ TARYBOS POSĖDŽIŲ PLANAS**

|  |  |  |  |
| --- | --- | --- | --- |
| **Eil. Nr.** | **Mokytojų tarybos posėdžių temos** | **Laikas** | **Atsakingi asmenys** |
| 1. | * 2021-2022 m. m. I-ojo pusmečio 1-4 ir 5-10 kl. pažangumo ir lankomumo analizė.
* Mokyklos veiklos plačiojo įsivertinimo rezultatų pateikimas ir problemos giluminiam įsivertinimui aptarimas.
 |  vasario mėn. II sav. | Direktoriaus pavaduotojas ugdymui Mokyklos veiklos įsivertinimo darbo grupės pirmininkas |
| 2. | * Priešmokyklinio ugdymo vaikų 2021-2022 m. m. pasiekimų aptarimas.
* Ikimokyklinio ugdymo grupių veiklų ir pasiekimų aptarimas.
* 2021-2022 m. m. 1-4 klasių II-ojo pusmečio ir metinio pažangumo ir lankomumo analizė ir 1-3 klasių mokinių kėlimas į aukštesnę klasę.
* 4 klasės mokinių pradinio išsilavinimo įgijimas.
* MNPP pirminių rezultatų aptarimas.
* Pranešimas „Konstruktyvus ugdymo(si) proceso organizavimas“
 |  birželio mėn. III sav. | Priešmokyklinio ugdymo mokytojasIkimokyklinio ugdymo metodinės grupės pirmininkas1-3 klasių mokytojai4 klasės mokytojasDirektoriaus pavaduotojas ugdymu4, 6, 8 klasių mokytojai, kurių dalykų buvo rašomi NMPPDirektoriaus pavaduotojas ugdymui  |
| 3. | * 5–10 klasių II-ojo pusmečio ir metinio pažangumo ir lankomumo analizė, 5–9 klasių mokinių kėlimas į aukštesnę klasę.
* 10 kl. mokinių pagrindinio išsilavinimo įgijimas.
* 2021-2022 ir 2022-2023 m. m. mokyklos ugdymo plano pakeitimų ir papildymų aptarimas ir suderinimas.
* Mokytojų įsivertinimas.
* 2022 metų mokyklos veiklos plano papildymų aptarimas ir suderinimas
* Mokyklos veiklos giluminio įsivertinimo rezultatų ir išvadų pateikimas
 | birželio mėn. V sav. | 5-9 klasių auklėtojai10 klasės auklėtojasDirektoriaus pavaduotojas ugdymuiMokyklos veiklos įsivertinimo darbo grupės pirmininkas |
| 4. | * Supažindinimas su naujais dokumentais, reglamentuojančiais ugdymą 2022-2023 m. m. aptarimas.
* 1-4 ir 5-8, 10 klasių mokinių pamokų tvarkaraščių suderinimas.
* Neformaliojo vaikų švietimo užsiėmimų tvarkaraščio suderinimas.
* Mokytojų budėjimo mokykloje grafiko suderinimas.
* 2022-2023 m. m. tarybų, metodinių bendradarbiavimo grupių, darbo grupių sudėties suderinimas.
* Ikimokyklinio ugdymo ilgalaikio plano suderinimas.
* Priešmokyklinio ugdymo ilgalaikio plano suderinimas.
 | rugpjūčio mėn. V sav. | Direktoriaus pavaduotojas ugdymuiIkimokyklinio ugdymo metodinės grupės pirmininkasPriešmokyklinio ugdymo mokytojas |
| 5. | * 2022 metų mokyklos veiklos plano analizė ir 2023 metų mokyklos veiklos plano ir suderinimas.
* 2022 metų VGK veiklos analizės ir veiklos plano 2023 metams pateikimas.
* 2022 metų profesinio švietimo veiklos analizės ir veiklos plano 2023 metams pateikimas.
* 2022 metų mokyklos antikorupcijos veiklos analizės ir veiklos plano 2023 metams pateikimas.
* Mokyklos vaikui pagalbos specialistų 2022 metų veiklos ataskaitų ir planų 2023 metams pateikimas.
 | gruodžio mėn. V sav.  | Darbo grupės pirmininkasVGK pirmininkasAsmuo, atsakingas už profesinį švietimą Asmuo, atsakingas už antikorupciją mokyklojePagalbos vaikui specialistai |

Jonavos r. Užusalių mokyklos-daugiafunkcio centro 2022 metų veiklos plano

2 priedas

**2022 METŲ MOKYKLOS RENGINIŲ PLANAS**

|  |  |  |  |
| --- | --- | --- | --- |
| **Eil. Nr.** | **Renginiai** | Data | **Atsakingi asmenys** |
| 1. | Valstybinės šventės:- Laisvės gynėjų dienos paminėjimas žvakių liepsnelėmis languose. - Lietuvos valstybės atkūrimo dienos minėjimas. - Akcija Lietuvos nepriklausomybės atkūrimo dienai paminėti „Brangiausios spalvos“. | sausio 13 d.,vasario 11 d.,kovo 10 d. | Istorijos, dailės, muzikos mokytojai, būrelio “Leketukas” vadovas |
| 2. | Dailyraščio konkursas 1-4 klasių mokiniams „Dailioji plunksnelė’22“ | sausioIV sav. | 1-4 klasių mokytojai |
| 3. | Skaitovų konkursas 5-10 klasių mokiniams  | sausio mėn.IV sav. | Lietuvių kalbos ir literatūros mokytojai |
| 4. | Kvadrato varžybos | sausio mėn. II sav. | 3 ir 4 klasių mokytojai |
| 5. | 5-8, 10 klasių mokinių krepšinio turnyras, skirtas Lietuvos krepšinio 100-mečiui paminėti  | vasario mėn. | Fizinio ugdymo mokytojas |
| 6. | Estafečių varžybos „Drąsūs, stiprūs, vikrūs“ 1-2 klasių | vasarioIV sav. | 1 ir 2 klasių mokytojai |
| 7. | Užgavėnių kaukių paroda “Užgavėnių belaukiant | vasario mėn. IV sav. – kovo mėn. III sav. | Technologijų mokytojas |
| 8. | Užgavėnės  | kovo mėn.1 d. | 1-10 klasių auklėtojai, technologijų, muzikos mokytojai, būrelio “Leketukas” vadovas |
| 9. | Akcija – socialinė pilietinė veikla “Inkiliukas sparnuočiams” | kovo mėn. I sav. | 1-10 klasių auklėtojai |
| 10. | Abėcėlės šventė 1-4 klasių mokiniams | balandžio mėn. | 1 klasės mokytojas |
|  | Lietuvių kalbos ir literatūros viktorina  | balandžio mėn. | Lietuvių kalbos ir literatūros mokytojai |
| 11. | Mokyklos „Pelėdžiuko“ įteikimo šventės 1-4 kl., 5-10 kl. | birželio9 d.,17 d. | 4, 9 klasių auklėtojai, muzikos, dailės mokytojai |
| 12. | Pasaulinės gyvūnų dienos minėjimas 1-4 ir 5-6 klasių mokiniams  | spalio 4 d. | 1-4 klasių mokytojai, gamtos ir žmogaus mokytojas |
| 13. | Lietuvos valstybės konstitucijos 100-ųjų metinių 5-8, 10 klasių mokinių minėjimas  | spalio 25 d. | Istorijos mokytojas |
| 14. | Lesyklėlių paukšteliams kabinimo akcija | lapkričio IV sav. | Technologijų mokytojas |
| 15. | Kalėdų eglutės įžiebimo mokykloje šventė | gruodžio I sav. | 9 klasės auklėtojas  |